स्कूल बस ऑपरेटरों ने सौंपा कलेक्टर, एसपी को ज्ञापन
ग्वालियर| स्कूल बस सेवाओं में दुर्घटना होने की स्थिति में बस मालिक पर आपराधिक प्रकरण कायम करने, जिला प्रशासन द्वारा समय-समय पर नए नियम थोपने के विरोध में मंगलवार को स्कूल बस ऑपरेटर एसोसिएशन ने कलेक्टर डॉ. संजय गोयल, पुलिस अधीक्षक डॉ. आशीष, आरटीओ एसपीएस चौहान को 4 सूत्रीय मांगों का ज्ञापन सौंपा।
स्कूल बस ऑपरेटर एसोसिएशन के अध्यक्ष नीलू भदौरिया ने बताया कि दुर्घटना की स्थिति में बस मालिक पर आपराधिक प्रकरण कायम किए जाने का निर्णय तत्काल वापस नहीं लिया गया तो स्कूल बस ऑपरेटर हड़ताल पर जाने को मजबूर होंगे,जिसकी जिम्मेदारी जिला प्रशासन की होगी। इसी क्रम में 12 अप्रैल को एक दिवसीय स्कूल बस सेवा की हड़ताल की जाएगी।
hin_Deva hin_Deva hin_Deva